CELEX: 31999R1647
Language: et
Date: 1999-07-27 00:00:00
Title: Komisjoni määrus (EÜ) nr 1647/1999, 27. juuli 1999, millega kehtestatakse erand määrusest (EÜ) nr 2571/97 (või müügi kohta alandatud hindadega ning toetuse andmise kohta koore, või ja kontsentreeritud või kasutamise korral pagaritoodete, jäätise ja muude toiduainete valmistamiseks) seoses koguste kasutamise ja lõpptoodeteks valmistamise tähtajaga

Tähtis õiguslik teade

|

31999R1647

Euroopa Liidu Teataja L 195 , 28/07/1999 Lk 0012 - 0013

		Komisjoni määrus (EÜ) nr 1647/1999,27. juuli 1999,millega kehtestatakse erand määrusest (EÜ) nr 2571/97 (või müügi kohta alandatud hindadega ning toetuse andmise kohta koore, või ja kontsentreeritud või kasutamise korral pagaritoodete, jäätise ja muude toiduainete valmistamiseks) seoses koguste kasutamise ja lõpptoodeteks valmistamise tähtajagaEUROOPA ÜHENDUSTE KOMISJON,võttes arvesse Euroopa Ühenduse asutamislepingut,võttes arvesse nõukogu 27. juuni 1968. aasta määrust (EÜ) nr 804/68 piima- ja piimatooteturu ühise korralduse kohta, [1] viimati muudetud määrusega (EÜ) nr 1587/96, [2] eriti selle artikli 6 lõiget 6 ja artikli 12 lõiget 3,ning arvestades, et:(1) komisjoni määruses (EÜ) nr 2571/97 [3] (viimati muudetud määrusega (EÜ) nr 494/1999 [4]) sätestatakse kõnealuse määruse artiklis 1 osutatud toodete kasutamise ja lõpptoodeteks valmistamise tähtaeg; määruses (EÜ) nr 1982/98, [5] millega muudetakse määrust (EÜ) nr 2571/97, määratakse viiekuuline tähtaeg koguste jaoks, mille kohta on sõlmitud lepingud alates 17. pakkumismenetlusest; kõnealune tähtaeg ei ole veel lõppenud koguste puhul, mille kohta sõlmiti lepingud 25. ja 26. pakkumismenetluse raames; määrusega (EÜ) nr 494/1999, millega muudetakse määrust (EÜ) nr 2571/97, lühendatakse kõnealust tähtaega neljale kuule koguste puhul, mille kohta on sõlmitud lepingud alates 27. pakkumismenetlusest;(2) komisjoni otsustes 1999/363/EÜ, [6] 1999/368/EÜ, [7] 1999/389/EÜ, [8] 1999/390/EÜ [9] ja 1999/449/EÜ [10] sätestatakse meetmed teatavate loomse päritoluga ja inim- või loomatoiduks ettenähtud toodete kaitsmiseks dioksiiniga saastumise eest;(3) võttes arvesse toetuse määramist käsitlevate pakkumiste taseme stabiliseerumist ja teatavaid raskusi, millega kõnealuse turu teatavad ettevõtjad on kokku puutunud seoses teatavate inimtoiduks ettenähtud toodete suhtes dioksiini saastumise vastu võetud kaitsemeetmetega, tuleks pikendada ühe kuu võrra neid asjaomaste koguste lõpptoodeteks valmistamise tähtaegu, mis ei ole kõnealuste tootjate osas veel lõppenud;(4) käesoleva määrusega ettenähtud meetmed on kooskõlas piima- ja piimatooteturu korralduskomitee arvamusega,ON VASTU VÕTNUD KÄESOLEVA MÄÄRUSE:Artikkel 1Erandina määruse (EÜ) nr 2571/97 artiklist 11:- on 1999. aasta 25. ja 26. pakkumismenetluse raames sõlmitud lepingutega hõlmatud koguste kasutamise ja lõpptoodeteks valmistamise tähtaeg kuus kuud,- on 1999. aasta 27.–34. pakkumismenetluse raames sõlmitud lepingutega hõlmatud koguste kasutamise ja lõpptoodeteks valmistamise tähtaeg viis kuud.Artikkel 2Käesolevat määrust kohaldatakse nende ettevõtjate taotlusel, kes suudavad pädevale asutusele tõendada, et neil ei olnud võimalik nimetatud koguseid määruse (EÜ) nr 2571/97 artiklis 11 kehtestatud tähtajaks kasutada ja lõpptoodeteks valmistada komisjoni otsustega 1999/363/EÜ, 1999/368/EÜ, 1999/389/EÜ, 1999/390/EÜ ja 1999/449/EÜ ettenähtud kaitsemeetmete tõttu.Esimeses lõigus osutatud olukorra hindamisel tuginevad pädevad asutused eelkõige nõukogu määruse (EMÜ) nr 4045/89 [11] artikli 1 lõikes 2 osutatud äridokumentidele.Artikkel 3Käesolev määrus jõustub kolmandal päeval pärast selle avaldamist Euroopa Ühenduste Teatajas.Käesolev määrus on tervikuna siduv ja vahetult kohaldatav kõikides liikmesriikides.Brüssel, 27. juuli 1999Komisjoni nimelkomisjoni liigeFranz Fischler[1] EÜT L 148, 28.6.1968, lk 13.[2] EÜT L 206, 16.8.1996, lk 21.[3] EÜT L 350, 20.12.1997, lk 3.[4] EÜT L 59, 6.3.1999, lk 17.[5] EÜT L 256, 18.9.1998, lk 9.[6] EÜT L 141, 4.6.1999, lk 24.[7] EÜT L 142, 5.6.1999, lk 46.[8] EÜT L 147, 12.6.1999, lk 26.[9] EÜT L 147, 12.6.1999, lk 29.[10] EÜT L 175, 10.7.1999, lk 70.[11] EÜT L 388, 30.12.1989, lk 18.--------------------------------------------------